A precipitación inorganica d'a silica puet producir-se quan bi ha grans fluctuacions en o pH d'as auguas. O quarz, poco soluble en a més gran part d'as aguas naturals, incrementa drasticament a suya solubilidat pa un pH superior a 9. En lacos efimers d'Australia (districto Coorong), se dan estacionalment valuras de pH superiors a 10, por l'actividat fotosintetica d'o fitoplancton. N'estas condicions o quarz detritico y os minerals archilosos son parcialment disueltos saturando-se o laco en silica. A evaporación d'as auguas d'o laco y un descenso d'o pH produce a precipitación en laco d'opalo C, que dimpués matura pa esdevenir pedrenya. O chacimiento de Los Pedrenyals (Zaila, Almochuel, Binazeit) tien orichen evaporitico.